
PROME MINISTER 


PROME MINISTER TA GRADICI SRA JOSELIN 
CROES PA SU TRABOU VALIOSO COMO 
MINISTER PLENIPOTENCIARIO DI ARUBA NA 
WASHINGTON DC 


"Mi ta sumamente orguyoso di e trabou cu sra Croes a sa di desplega na 


bienestar y interes di pais Aruba" 


NA nyak a 
pm mi ji In 


Den transcurso di siman, a tuma luga na Washington DC, 
un ceremonia organisa pa Embahador di Reino sr Andre 
Haspels y su casa Bernie Haspels-Grootenboer, pa despedi 
di sra Joselin Croes, como Aruba su Minister Plenipotenciario, 
GevMin, na Washington DC . Sra Croes a wordo nombra 
como GevMin di Aruba, na aña 2018, y a sa di representa 
Aruba, den e ultimo cinco añanan dignamente. 


Prome Minister Evelyn Wever-Croes a indica, cu e trabounan 
valioso cu sra Croes a bin ta haciendo den e ultimo 
añanan, den bienestar di pais Aruba, ta hopi pa menciona. 
Su asistencia, su preparacion y su profesionalismo, na 
diferente conferencianan, reunionnan, y actividadnan na 
Merca, pa representa nos dushi isla, ta altamente aprecia. 
Un di e actividadnan importante cu ta rekeri hopi atencion y 
preparacion, ta e Asamblea General di Nacionnan Uni, aki 
ta unda cu sra Croes a sa di asisti Prome Minister na un 
manera profesional, preparando tur cos adelanta pa evita 
cu pais Aruba por perde cualkier oportunidad. Otro logro 
mas, tabata e negociacionnan exitoso cu ‘Preclearance 
Treatment' di US Customs and Border Protection na Aruba, 
cu pa nos isla ta sumamente importante. 


Tambe, Prome Minister ta gradici sra Croes pa tur e Sener 
cu el a habri, tur e MOU”s nan cu el a negocia y tur e bon 
dealnan cu el a logra pa studiantenan di Aruba cu diferente 
scolnan y/of universidadnan. El a logra descuento na algun 


scol, "instate tuition" enbes di tarifanan internacional pa 
studiantenan local, el a logra pa Aruba subi lista di "Latin 
America and Caribbean Scholarship" den estado di Florida, 
facilitando asina pa nos studiantenan por sigui nan estudio 
mas serca di cas. Un logro sigur grandi den beneficio di nos 
studiantenan y futuro generacion. 


"Mi ta sumamente orguyoso di e trabou cu sra Croes a sa di 
desplega na bienestar y interes di pais Aruba. Su dedicacion, 
su asistencia, y su esfuersonan incansabel pa logra cosnan 
grandi pa nos pais, ta muestra di su compromiso y amor pa 
Aruba. Mi ta gradici sra Croes pa tur su añanan di pasenshi, 
dedicacion, trabou incansabel, esfuersonan, y pa representa 
Aruba dignamente. Bo trabounan duro como GevMin ta 
altamente aprecia. Mi ta gradicibo pa tur cos y ta deseabo 
tur clase di exito pa futuro" Prome Minister a expresa. 

Prome Minister Evelyn Wever-Croes: 
Riba dia Internacional di Hubentud 


Diasabra 12 di augustus ta Dia Internacional di Hubentud. 
Prome Minister Evelyn Wever-Croes den nomber di Gobierno 
di Aruba ta uni su mes na e dia importante aki cu a wordo 
proponi pa Nacionnan Uni desde aña 2000. Meta di e dia aki ta 
pa trece conscientisacion rond mundo pa atende cu asuntonan 
di hobennan y reconoce e poder di hubentud den diferente 
area den cada comunicad di mundo. Na Aruba, hobennan a 
demostra potencial, esfuerso y talento riba diferente tereno y a 
logra cosnan grandi den comunidad como tambe a sa di pone 
nomber di Aruba na halto internacionalmente. 


Como Arubiano, nos mester ta orguyoso di cada logro, grandi 
of chikito di nos hobennan y sigura nan cu nan ta importante pa 
e recuperacion y bienestar di nos pais. E soño di cada hoben, 
ta un paso mas pa un futuro di cada ciudadano. Un logro di e 
soño di cada hoben, ta defini con mas fuerte nos pais lo bira. 


“No laga niun hende pone bo pensa cu pasobra bo ta hoben, bo 

no por logra algo. Como e prome Minister President femenino 
na Aruba, nunca mi a pensa ora mi tabata hoben cu mi lo 
a yega na unda cu mi ta awe. Ohala cu mi por inspira cada 
hoben aki na Aruba cu kico cu bo hinca den bo cabes y bo ta 


determina y traha p'e, bo ta logr'e”, Prome Minister a remarca. 


Prome Minister ta encurasha cada hoben di nos pais pa 
“aspira, soña y pensa riba kico bo kier bira. Imagina bo den 
e rol ey y prepara bo mes den locual bo curason ta bati p'e y 
hunto cu determinacion bo ta logra. Nos ta den aña di union y 
positivismo, y nos hobennan ta parti grandi den e crecemento 
di nos pais. 


Riba e Dia Internacional di Hubentud aki, laga nos cada un 
felicita nos hobennan y recorda nan di e bon cosnan cu nan 
ta haciendo pa asina contribui no solamente na nan mes, nan 
hogar, pero sigur na nos pais. Danki na cada hoben pa ta parti 
di engrandecimento di nos pais”, Prome Minister a expresa. 

MINISTER MADURO TA GRADICI EMBAHADOR 
PA REINO HULANDES NA WASHINGTON DC PA 


SU ATENCION PA ARUBA 
0 "LIE 


DC, Minister Maduro den nomber di Gobierno di Aruba a haci 
uzo di e oportunidad pa despedi tambe di Embahador Andre 
Haspels y su señora Bernie Haspels-Grootenboer cu ta caba 
nan termino na Washington DC. 


E mandatario a gradici Embahador Haspels pa su atencion 
pa cu Aruba y nos GevMin Joselin Croes den su trabounan 
na Washington. Minister Maduro a gradici tambe pa e bunita 
gesto di e Embahador y su señora pa organisa e despedida pa 
Aruba su GevMin na Washington DC. 


Como muestra di aprecio, Minister Maduro a presenta e 
Embahador cu un recuerdo y a presenta un regalo tambe na 
sra. Bernie cu semper tin un aprecio special pa Aruba y pa e 
mandatario. Tabata un renchi orea di e serie 'Sala' di e artista 
local 'Savana Jewels' pa recorda e manera bunita cu Aruba 
semper a wordo ricibi den e sala di e residencia di Embahador 
di Reino Hulandes pa Embahador Andre y su señora Bernie. 


Minister Maduro den nomber di Gobierno di Aruba ta desea 
Embahador Haspels y su señora Bernie hopi exito cu nan reto 
nobo como Embahador di Reino Hulandes na China. 

SIMPLIFICACION 
DI TARIFA DI 
IMPORTACION RIBA 
BUKI 


Departamento di Aduana a haci un simplificacion riba 
diferente producto. Den nos buki di tarifa di importacion, e 
post cu ta encera buki tambe a baha. Por mira cu bukinan 
di dibuho, pintura y color pa mucha, musica, skirbi, imprimi 
of ilustra como tambe material cartografico imprimi a baha 
di 6% pa 0%. Pa mas informacion encuanto e rebahonan 
den tarifa, por click ariba e siguiente link y lo por mira 
e cambionan den color blauw: https://www.douane.aw/ 
wp-content/uploads/2023/07/Tarief-van-invoerrechten- 
versie-1-augustus-2023.paf 


Gobierno ta spera cu por mira e rehabo aki refleha tambe 
den e prijsnan riba reki den tiendanan. 


Pa mas informacion of pregunta por tuma contacto cu 
Departamento di Aduana libremente na 523-8888 of 
info@douane.aw 


SIMPLIFICACION DI 
TARIFA DI IMPORTACION 
RIBA VARIOS PRODUCTO 


Departamento di Aduana a haci un simplificacion 
riba diferente producto y mercancia. For di 660 post 
(subdivision di producto) den nos buki di tarifa di 
importacion, por mira cu productonan/mercancianan 
manera stampia y prothese di djente a baha di 12% 
pa 0%. Hangers, bekers, articulo di cushina y bruki pa 
baby, entre otro, a baha di 12% pa 6%. Tambe stoutbier 
a baha di awg 169 p/hl pa awg 80 p/hl, y yogurt likido cu 
por wordo bebi a baha di awg 30 p/hl pa 0. 

Pa mas informacion encuanto e rebahonan den tarifa, 
por click ariba e siguiente link y mira e cambionan 
den color blauw: https://www.douane.aw/wp-content/ 
uploads/2023/07/Tarief-van-invoerrechten-versie- 1- 
augustus-2023.pdf 


Gobierno ta spera cu por mira e rehabo aki refleha 
tambe den e prijsnan riba reki den tiendanan. 


Pa mas informacion of pregunta por tuma contacto cu 
Departamento di Aduana libremente na 523-8888 of 
info@douane.aw 


Impuesto di importacion riba diferente 
producto ta baha desde 1 di augustus 2023. 


Varios producto 


1. | Stampia, tanto pa post como fiscal etc. 12% 
2. | Prothese di djente, mashin pa stimula curason (‘pace maker’) 12% 


1. | Hanger, tabla di palo pa strika paña 12% 6% 

2. | Beker, mug, tayo etc. di ceramica 12% 6% 

3. | Articulo di cushina (cuchiu, forki) di palo 12% 6% 

4. | Bruki pa baby, tampons etc. 12% 6% 

1. | Stoutbier ta baha for di awg 169 per/hl pa awg 80 per/hl f. 169 p/hl | f. 80 p/hi 

('invoerrechten', no accijns) 
2. | Yogurt likido cu por wordo bebi f. 30 p/hl 0 
Pa e buki di tarifa di importacion bishita www.douane.aw 
E tarifanan cu a baha ta marka den color blauw 
5/5 


www.douane.aw (ii info0@douane.aw +2975238888 


Impuesto di importacion riba diferente 
producto ta baha desde 1 di augustus 2023. 


Varios producto 


1. | Stampia, tanto pa post como fiscal etc. 12% 0% 
2. | Prothese di djente, mashin pa stimula curason (‘pace maker’) 12% 0% 
1. | Hanger, tabla di palo pa strika paña 12% 6% 
2. | Beker, mug, tayo etc. di ceramica 12% 6% 
3. | Articulo di cushina (cuchiu, forki) di palo 12% 6% 
4. | Bruki pa baby, tampons etc. 12% 6% 


1. | Stoutbier ta baha for di awg 169 per/hl pa awg 80 per/hl 
(‘invoerrechten’, no accijns) 


f. 169 p/hl 


80 p/hl 


2. | Yogurt likido cu por wordo bebi f. 30 p/hl 


0 


Pa e buki di tarifa di importacion bishita www.douane.aw 
E tarifanan cu a baha ta marka den color blauw 


www.douane.aw (MW info0@douane.aw 42975238888 


5/5 


Diabierna 11 Augustus 2023 


R 


ARUBA, SRA. GHISLAINE DE WINDT TA 
ANUNCIA NAN PROME SPONSORSHIP PA 


PASANTIA DEN EXTERIOR 


Recientemente, representante di hotel Iberostar Aruba, Sra. 
Ghislaine de Windt ta indica cu nan ta orguyoso di anuncia 
sponsorship pa prome grupo di studiante. Parti di nan 
compromiso ta pa fomenta talento hoben di Aruba. “Nos a brinda 
alohamento completo y sosten pa nos studiantenan durante e 
periodo di pasantia”, Sra. de Windt a expresa. Diamars ultimo, 
seis (6) studiante di Sector Ciencia y Tecnologia di Colegio EPI 
a biaha pa eherce nan pasantia na Iberostar Playa Paraiso na 
Riviera Maya, Mexico. 


Proximamente, tres (3) studiante mas di Sector Hospitalidad 
y Turismo lo ta biahando. E studiantenan selecta lo haya un 
experencia practico, valioso y inolvidabel na Mexico. Cu esaki 
Iberostar Aruba ta duna bek na nos comunidad door di inverti 
den e futuro lidernan di Aruba. Sra. de Windt a expresa cu no 
por a logra esaki sin ayudo di Gobierno di Aruba y Colegio EPI. 
Den futuro Iberostar Aruba lo sigui yuda otro studiantenan pa 
eherce nan pasantia den exterior y asina contribui den nan 
desaroyo profesional. 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


